钦定古今图书集成/理学汇编/经籍典/第140卷 > 《汉韩婴诗外传四》 > 《大明》
## 钦定古今图书集成/理学汇编/经籍典/第140卷 > 《汉韩婴诗外传四》 > 《大明》

传曰：言为王之不易也。大命之至，其太宗、太史、太祝，
斯素服执策，北面而吊乎天子，曰：大命既至矣，如之
何忧之长也？授天子策一矣。曰：敬享以祭，永主天命，
畏之无疆，厥躬无敢宁。授天子策二矣。曰：敬之，夙夜
伊祝，厥躬无怠，万民望之。授天子策三矣。曰：天子南
面授于帝位，以治为忧，未以位为乐也。《诗》曰：“天难忱
斯，不易惟王。”